કઠોપનિષદ્‌ના માધ્યમથી આપણે સનાતન સત્યની વાત કરી રહ્યા છીએ. કોઈને મરવું નથી છતાં મૃત્યુમાંથી કોઈ બચી શકતું નથી. મૃત્યુ અંગે સૌથી મોટી વાત એ છે કે, તે કદી અણસાર આપીને અથવા અગાઉથી જાણ કરીને આવતું નથી. અચાનક પકડી લે છે. વીજળીનો ઝબકારો થાય તેમ મૃત્યુ પળવારમાં શરીરમાંથી આત્માને લઈ જાય છે. મૃત્યુ અવશ્યંભાવિ છે તેવી સ્થિતિમાં આપણે શ્રોત્રિય-બ્રહ્મનિષ્ઠ સંતો-સદ્‌ગુરુ પાસેથી પરાવિદ્યા(શુદ્ધ જ્ઞાન)ની પ્રાપ્તિ કરી લેવી જોઈએ. જેથી જીવનમાં પૂર્ણતા-સ્થિરતા-શ્રેષ્ઠતાની પ્રાપ્તિ થાય. ભગવાન સ્વામિનારાયણ કહે છે કે, જે માણસ અખંડ સ્થિરતામાં જીવી શકે તેને શુદ્ધ જ્ઞાન પ્રાપ્ત થાય છે..